شەشەسى كۇلىمقان ادامگەرشىلىگى، ادەپتىلىگى، پاراساتتىلىعى ارقىلى اۋىل اراسىندا«اق جەڭەشە» اتانىپ قۇرمەتكە بولەنگەن. قازاق ويۋ-ورنەكتەرى مەن كەستەشىلىگىندە ون ساۋساعىنان ونەر تامعان سىمەر انا. پالەندەي وقۋ وقىماسا دا، كوزى اشىق، كوكىرەگى وياۋ، ەستىگەنىن قالت جىبەرمەيتىن زەرەك، ولەڭشى بولعان. توي-توكىن، ويىن-تاماشالارداعى ولەڭدە ايتىسقانىن شاق كەلتىرمەيتىن. ءتىپتى«قىزاي شەجىرەسىن» دە تولىق جاتقا ايتىپ بەرەتىن بولعان.